Martijn

**Martijn** esseva un association nederlandese del activismo pedophilic, le plus importante e durabile de iste typo in Europa e le secunde le plus numerose del mundo depost le North American Man/Boy Love Association. Usque a 1994 illo faceva parte del Association International de Gays e Lesbianas. 

In 2012 illo esseva illegalisate per le tribunal de Assen (Paises Basse). Benque su activitates se habeva mantenite semper intra le legalitate in vigor, le procura adduceva que "[le] activitates e le ideas del association son contrarie al ordine public e le moral". Totevia, le illegalisation esseva annullate le 2 de april 2013 per le tribunal de Leeuwarden, depost que le association interponeva un recurso de appellation. Le tribunal fundamentava su decision in le derecto al libertate de association e in le facto que le activitates del association non pote considerar se como illegal. Totevia, in april 2014, le Tribunal Supreme de Nederland, sequinte le consilio del Advocatia General del Stato, tornava illegalisar le association e ordinava su dissolution.

## Ideologia
Martijn susteneva le possibilitate de consentimento e placer mutue in le relationes sexual inter adultos e infantes o adolescentes e negava, como premissa basic, que istos sia perjudicial pro le minores, contra lo que considerava un "dogma" sin fundamento scientific. Desde iste perspectiva, le association defendeva le acceptation social del pedophilia e del relationes sexual inter adultos e minores.

Martijn proponeva un codice ethic basate sur quatro regulas que on deberea tener in mente in tote le interactiones con minores:

* **Consentimento**, tanto del infante quanto del adulto.
* **Apertura** al parentes del infante.
* **Libertate** pro le infante de retirar se del relation in qualcunque momento.
* **Harmonia** con le disveloppamento del infante.

Iste typo de relationes deberea haber loco, secundo Martijn, in un societate "libere e human", ubi esserea prohibite le "violentia, le fortia e le domination in le relationes" e ubi regnarea "le honestate, le apertura de spirito, le placer e le amor". Le philosopho francese Roger-Pol Droit affirmava que le philosophia de Martijn esseva multo proxime al doctrinas del revolution sexual: libertate pro amar, contra le autoritate.

Malgrado su defensa del relationes sexual inter adultos e minores, le association disconsiliava qualcunque activitate delictive in respecto, inter altere rationes pro proteger le minores del consequentias negative que haberea super illes un eventual intervention policial. Su declaration in iste senso esseva inequivoc: "Le association Martijn consilia a omnes respectar le lege".

## Historia
Le idea original de crear un gruppo de appoio al pedophilos esseva disveloppate initialmente per un pedophilo incarcerate appellate Theo. Desde le prision, Theo comenciava a editar le revista *Martijn*, elaborate per tres amicos in le citate de Hoogeveen. In novembre 1982, Martijn se registrava officialmente como association in le Camera de Commercio del Paises Basse e adoptava le nomine del revista *Martijn*.

In 1986, *Martijn* cambiava su nomine per *OK magazine*, pro "Ouderen-Kinderen" (Adultos-Infantes), con le voluntate de comenciar a dirigir se al pedophilos in general, e non solmente al pedophilos homosexual, como habeva facite usque ille momento. In 1994, depost obtener un status consultive in le ONU, le Association International de Gays e Lesbianas, pressionate per le Senato del Statos Unite, expulsava le associationes pedophile que habeva facite parte de illo desde su initio, inter illos Martijn.

Depost le advenimento de internet, le sito web del association deveniva le principal platteforma de diffusion de su ideario. Ultra interviews, actualitates e altere informationes relationate con le pedophilia, le sito includeva un archivo digitalisate de revistas como *[[Paedo Alert News|Pan: A Magazine About Boy-Love]]*, *NAMBLA Bulletin*, *[[Koinos]]* o *Kalos*, inter altere. Illo tamben includeva un foro de debatto in le qual habeva 186 membros registrate in augusto 2009.

Benque su activitates se habeva mantenite semper intra le legalitate in vigor, le 27 de junio 2012 le tribunal de Assen illegalisava Martijn, adducente que "su activitates e le ideas del association son contrarie al ordine public e le moral". Marthijn Uittenboogaard, ex-membro del consilio directive de Martijn, declarava que esseva "un dia nigre pro le libertate de expression e le stato de derecto". Le association se dissolveva immediatemente e su web esseva claudite. Totevia, le illegalisation esseva annullate le 2 de april 2013 per le tribunal de Leeuwarden, depost que le association interponeva un recurso de appellation. Le tribunal fundamentava su decision in le derecto al libertate de association e in le facto que le activitates del association non pote considerar se como illegal. Totevia, in april 2014, le Tribunal Supreme de Nederland, sequinte le consilio del Advocatia General del Stato, tornava illegalisar le association e ordinava su dissolution.

### ''OK Magazine''
*OK Magazine* esseva le revista official de Martijn. Con un impression attentive e circa 40 paginas, cata numero contineva articulos super themas de actualitate relationate con le pedophilia, interviews, essayos, narrationes, poesia, recensiones de libros, litteras del lectores, illustrationes e adresses de interesse. Illo includeva tamben illustrationes e photographias legal de qualitate de infantes e adolescentes, super toto de sexo masculin, con pauc vestimentos o nude. Su tirage habitual esseva de 500 copias e su periodicitate, benque illo comenciava essente bimensual, deveniva assatis irregular a partir de 1994. Illo esseva inviate per curriero a circa 200 membros del association e tamben poteva esser acquirite in un numero limitate de librerias. Benque illo se publicava in nederlandese, illo forniva traductiones al anglese del articulos le plus importante a petition del membros estranier. Publicate desde 1982, illo era le revista pedophilic le plus durabile post le *NAMBLA Bulletin* de NAMBLA.

## Referentias

## Vide etiam
* Partito pro Caritate, Libertate e Diversitate
* Pressa pedophile
* Lista de organisationes del activismo pedophile